armvectores/hy_wikipedia_2023 huggingface dataset:
Լոպանկա (Ցելինսկի շրջան)

Լոպանկա (ռուս.՝ Лопанка), գյուղ Ռուսաստանի Ռոստովի մարզի Ցելինսկի շրջանում։ Լոպանսկոյե գյուղական համայնքի վարչական կենտրոնն է։
Պարսկական պսևդոցիկլոֆիս

Պարսկական պսևդոցիկլոֆիս (լատ.՝ Pseudocyclophis persicus), պարսկական էյրենիս, լորտուների ընտանիքի լորտուների ենթաընտանիքի լատ.՝ Pseudocyclophis ցեղի օձ։ Հայաստանում հանդիպում է Սյունիքի մարզի նախալեռներում։ Տարածված է կիսաանապատային ու թփուտային բուսականությամբ քարքարոտ, կավահողային չոր կենսավայրերում, երբեմն՝ նաև մշակովի տարածքների հարևանությամբ։ Վարում է գլխավորապես փորող կենսակերպ։ Գարնանը և ամռան սկզբին, երբ հողը բավական խոնավ է, հազվադեպ հանդիպում է քարերի և այլ թաքստոցների տակ, կենդանիների բներում, հողի փխրուն շերտերում։


== Արտաքին տեսք ==
Մարմնի երկարությունը տարիքի հետ փոխվում է (9-37 սմ), պոչը մոտ 4-5 անգամ կարճ է։ Մարմինը շատ բարակ է, գլուխը մարմնից թույլ է տարանջատված և ծածկված է խոշոր վահանիկներով։ Աչքերը մանր են, ծիածանաթաղանթը՝ գրեթե սև, բիբը՝ կլոր։ Մեջքային թեփուկները հարթ են, փայլուն։ Մեջքը բաց ձիթապտղագույն է՝ շագանակագույն երանգով, մարմնի հետևի կեսը՝ ավելի բաց գույնի։ Դունչը բաց գույնի է, գլխի մնացած մասը՝ սևագորշ։ Պարանոցի վրա կա ոչ շատ լայն վզնոցանման գիծ։ Էգերի մեջքի առջևի մասում նկատելի են նեղ, լայնակի զոլեր։ Որովայնային մակերեսը սպիտակավուն է։


== Սնունդ ==
Սնվում է մանր անողնաշարավորներով։ Բազմացումն ուսումնասիրված չէ։


== Ձվադրում ==
Ձվադրում է ամռան երկրորդ կեսին։ Ձվերը երկարավուն են (14- 15x5-6 մմ)։ Մարդու և կենդանիների համար անվնաս է։ Որպես հազվադեպ հանդիպող տեսակ՝ առաջարկվել է գրանցել Հայաստանի Կարմիր գրքում։
Դուլութ

Դուլութ (անգլ.՝ Duluth), քաղաք ԱՄՆ-ի հյուսիսային մասում, Մինեսոտա նահանգում։ Շրջանի վարչական կենտրոնը Սենտ Լուիսն է։ Քաղաքի ոչ պաշտոնական անվանումներից մեկը «քաղաք-օդորակիչ» է։


== Աշխարհագրություն ==
ԱՄՆ-ի վիճակագրության բյուրոյի տվյալներով, քաղաքի ընդհանուր մակերեսը կազմում է 226.44 կմ², որից 175.58 կմ²-ն զբաղեցնում է ցամաքը, իսկ 50.87 կմ²-ն՝ ջրային տարածքները։
Դուլութը նաև նավահանգիստ է, ծովի մակարդակից 185 մ բարձրության վրա, Վերին լճի ափին, որը Մեծ Լճերի համակարգից ամենախոշոր և սառը լիճն է։ Դա պայմանավորում է շրջանի տնտեսության հիմքը՝ բեռների մշակումը։ Քաղաքում զարգացած է նաև զբոսաշրջությունը։
Վերին լիճը մեծ ազդեցություն ունի քաղաքի կլիմայի վրա։ Դուլութ քաղաքը գտնվում է խոնավ ցամաքային կլիմայական գոտում (Köppen Dfb)։ Կլիման խոնավ է, քամոտ, ԱՄՆ-ի ամենացուրտ վայրերից մեկը (բացառությամբ Ալյասկայի)։ Նոյեմբերի կեսերից մինչև ապրիլի սկիզբը օրական միջին ջերմաստիճանը չի գերազանցում 0˚C-ը։ Տեղումների տարեկան քանակը կազմում է 727 մմ։ Ամռանը տեղումները հիմնականում թափվում են անձրևի կամ կամ մանրամաղ անձրևի տեսքով, իսկ ձմռանը՝ ձյան տեսքով։ Տարեկան միջին ջերմաստիճանը կազմում է +3,8 ˚C: Ամառները տաք են, սակայն գիշերները հիմնականում ցուրտ է լինում։ Հուլիսի օրական միջին ջերմաստիճանը կազմում է 24 ˚C:
Դուլութի պատմության ընթացքում ամենացածր ջերմաստիճանը դիտվել է 1885 թվականի հունվարի 2-ին (-41˚C), իսկ ամենաբարձր ջերմաստիճանը՝ 1936 թվականի հուլիսի 13-ին (41˚C)։


== Բնակչություն ==
2000 թվականի դրությամբ բնակչության թիվը կազմում էր 86 918 մարդ։ Առկա էր 35 500 տնային տնտեսություն և 19 918 ընտանիք։ Բնակչության խտությունը կազմում էր 493.5  մարդ/կմ²։ Հաշվվում էր 36 994 շինություն՝ 210.0 շինություն/կմ² խտությամբ։
2010 թվականի մարդահամարի տվյալներով բնակչության թիվը կազմում էր 86 265 մարդ։ Առկա էր 35 705 տնային տնտեսություն և 18 680 ընտանիք։ Բնակչության խտությունը կազմում էր 491.3 մարդ/կմ²։ Հաշվվում էր 38 208 բնակելի շինություն՝ 563.6 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 90,4 %, աֆրոամերիկացիներ – 2,3 %, բնիկ ամերիկացիներ (հնդկացիներ) – 2,5 %, ասիացիներ – 1,5 %, այլ ռասաների ներկայացուցիչներ – 0,3 %, երկու կամ ավելի ռասաների ներկայացուցիչներ – 3,0 %: Իսպանախոսները կամ լատինոամերիկացիները կազմում են բնակչության 1,5 %–ը (անկախ ռասայից)։
Բնակչության տարիքային կազմը հետևյալն էր՝ 18,5 % - մինչև 18 տարեկան, 19,6 % - 18-24 տարեկան, 23,4 % - 25-44 տարեկան, 24,8 % - 45-64 տարեկան և 13,8 % - 65 և ավելի բարձր։ Շրջանի բնակչի միջին տարիքը 33,6 տարեկան է։
Քաղաքի բնակիչների 1/3-րդը Սկանդինավյան թերակղզու սերունդներն են կամ բնակիչները։ Բնակիչների 18,5 %-ը գերմանական ծագում ունեն։ Քաղաքի հայտնի բնակիչներից է Բոբ Դիլանը։
Բնակչության աճի դինամիկան ըստ տարեթվերի․


== Քույր քաղաքներ ==
 Վախյո (շվեդերեն՝ Växjö), Շվեդիա
 Իսումի (ճապ.՝ いすみ市), Ճապոնիա
 Պետրոզավոդսկ, Ռուսաստան
 Թանդեր Բեյ (անգլ.՝ Thunder Bay), Օնտարիո, Կանադա
 Ռանիա, Իրաք (2014)


== Ծանոթագրություններ ==


== Հղումներ ==
http://www.duluthmn.gov/ . պաշտոնական կայք
Ինֆորմացիոն պորտալ տուրիստների համար Դուլութի մասին
Տեղեկատվություն Դուլութի մասին
Վիտյա Չերևիչկինի անվան մանկական զբոսայգի

Վիտյա Չերևիչկինի անվան մանկական զբոսայգի (ռուս.՝ Детский парк имени Вити Черевичкина), Ռուսաստանի Դոնի Ռոստով քաղաքի զբոսայգիներից մեկը։ Միակ մանկական զբոսայգին քաղաքում։ Գտնվում է քաղաքի կենտրոնում, առափից ոչ հեռու, Խորհրդային փողոցում։


== Պատմություն և գործունեություն ==

Զբոսայգին հիմնադրվել է 1880 թվականին։ Նրա պատմական անունը` Ալեքսանդրի զբոսայգի, ընդունվել է Նոր Նախիջևանի քաղաքային դումայի որոշմամբ ի պատիվ «Նրա Կայսերական Մեծություն Օգոստոսափառ Միապետ Կայսր Ալեքսանդր II-ի գահակալության 25-ամյակի փառահեղ օրվա»։ 1894 թվականին այստեղ տեղադրվել է Ալեքսանդրի սյունը`Սանկտ Պետերբուրգի Ալեքսանդրի սյան (ստեղծված իտալացի ճարտարապետ Տոնետտիի կողմից` Նիկոլայ Դուրբախի նախագծով) 11-մետրանոց պատճենը։ 1994 թվականին գրանիտե պատճենին վերադարձվել են խորհրդային տարիներին հեռացված հուշատախտակները և սյունը պսակող երկգլխանի արծիվը։ Ներկայումս սյունն ունի մշակութային ժառանգության տեղական նշանակության օբյեկտի կարգավիճակ։
1936 թվականից զբոսայգին կոչվել է «Պիոներների և դպրոցականների մանկական զբոսայգի»։ Այնտեղ եղել են կամրջակներով ջրանցք և մեծ բեմ ներկայացումների համար։ 1965 թվականից զբոսայգին կոչվում է գերմանական զավթիչների կողմից սպանված ռոստովցի դեռահաս Վիտյա Չերևիչկինի (1925-1941) անունով։ Ավելի վաղ, 1961 թվականին, զբոսայգում տեղադրվել է նրա կիսանդրին, որի հեղինակը ռոստովահայ քանդակագործ Նիկոլայ Վահանի Ավետիքովն է։
Վիտյա Չերևիչկինի անվան մանկական զբոսայգին միակ մանկական զբոսայգին է ոչ միայն Դոնի Ռոստովում, այլև Ռոստովի մարզում։ Նախատեսված է նախադպրոցական և դպրոցական տարիքի երեխաների համար։ Այստեղ գտնվում են զվարճանքների մանկական ավանը, մանկական բատուտը, ջրաշխարհը և նրան կից «Շխունա» մանկական խաղային համալիրը։ Քաղաքի նորապսակները երջանկության համար սկսել են զբոսայգու անցումային կամրջակին կախել կողպեքներ, ինչի շնորհիվ այն ստացել է նոր անվանում` «Սիրո և երջանկության կամրջակ»։
2000 թվականին Դոնի Ռոստովի մշակույթի վարչության աջակցությամբ իրականացվել է զբոսայգու վերակառուցումը. տեղադրվել են մանկական նոր խաղահրապարակներ, իրականացվել է զբոսայգու լուսավորման նախագիծը, նրա ճեմուղիները սալարկվել են։


== Ծանոթագրություններ ==


== Հղումներ ==
Детский парк имени Вити Черевичкина
История и легенды Ростова: от Александровского сада до парка им. Archived 2017-04-12 at the Wayback Machine. Вити Черевичкина Archived 2017-04-12 at the Wayback Machine.
www.360cities.net/image/cherevichkin Панорама парка
Բայանդուր

Անվան այլ կիրառումների համար տե՛ս՝ Բայանդուր (այլ կիրառումներ)
Բայանդուր, գյուղ Հայաստանի Շիրակի մարզում, Ախուրյան գետի ձախ կողմում։ Բարձրությունը ծովի մակերևույթից՝ 1480 մ, հեռավորությունը մարզկենտրոնից՝ 16 կմ հարավ-արևմուտք։ Նախկինում ունեցել է Բայինդուր, Բայինտուր, Բայնդուր, Պայընտուր անվանումները։ Բայանդուր անվանումը Ղևոնդ Ալիշանը կապում է թուրքմենական մի ցեղանվան հետ։
Հին գյուղը եղել է Ախուրյանի ափին, որը 1926 թ.-ի երկրաշարժից ավերվել է, և այդ պատճառով էլ տեղափոխվել։


== Բնակչություն ==
Նախնիները գաղթել են Կարսից, Մուշից և Բասենից։ Նախնիների մի մասը 1828-1830 թթ տեղափոխվել է Արևմտյան Հայաստանի Մուշի, Բասենի շրջաններից և Կարսի մարզից։ Այստեղ բնակվել են նաև հույներ։
1831 թ-ին գյուղն ունեցել է 176 հայ և 326 հույն բնակի։
Ըստ ազգային վիճակագրական ծառայության տվյալների համայնքը 2013 թ-ի հունվարի 1-ի դրությամբ ունեցել է 676 մարդ։ Սեռային կազմում տղամարդիկ կազմում են 44%, կանայք՝ 56%։ Տարիքային խմբերը բաշխված են հետևյալ կերպ. մինչաշխատունակներ՝ 30%, աշխատունակներ՝ 52%, հետաշխատունակներ՝ 18%։
Բայանդուրի ազգաբնակչության փոփոխությունը.


== Կլիմա ==
Կիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Տարեկան տեղումների քանակը 600-700 մմ։ Բնական լանդշաֆտները սևահողային լեռնատափաստանները։ Ունի արտեզյան ջրեր, որոնք օգտագործվում են որպես խմելու ջուր։


== Գյուղատնտեսություն ==
Գյուղատնտեսական հողահանդակները ոռոգվում են Ախուրյան գետի ջրերով՝ ջրհան կայանի միջոցով։ Մասնագիտացված ուղղությունը երկրագործությունն է։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 532 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 360 և 190 հեկտար։ Զբաղվում են պտղաբուծությամբ, հացահատիկային, բանջարաբոստանային, կերային կուլտուրաների, կարտոֆիլի մշակությամբ։ Նախկինում մեծ մակերես են զբաղեցրել շաքարի ճակնդեղի ցանքատարածությունները, հումքը վերամշակվում էր Սպիտակի շաքարի գործարանում։ Երկրաշարժի արդյունքում գործարանը ամբողջովին ավերվել է, իսկ ցանքատարածությունները գրեթե ամբողջովին վերացվել են։ Զբաղվում են նաև անասնապահությամբ, մեղվաբուծությամբ։


== Պատմամշակութային կառույցներ ==
Բայանդուրից հյուսիս-արևմուտք գտնվում են հայկական և հունական եկեղեցիներ։ Գյուղում կան նաև Սբ. Պապ և “Մարիամ մամ” մատուռներ։


== Հասարակական կառույցներ ==
Ունի 144 տնտեսություն։ Ունի դպրոց, գրադարան, բուժկետ, կապի հանգույց։


== Տես նաև ==
Բայանդուրի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Բայանդուր գյուղի էջը CAA կայքում Archived 2011-08-20 at the Wayback Machine.
Կրիվլե-Իլյուշկինո

Կրիվլե-Իլյուշկինո (ռուս.՝ Кривле-Илюшкино, բաշկիրերեն՝ Керәүле-Илюшкин), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 677 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմինոլ շրջան (այլ կիրառումներ)

Սեմինոլ շրջան անվանումը կարող է ունենալ հետևյալ կիրառումները․

Սեմինոլ շրջան (Ջորջիա) - ԱՄՆ Ջորջիա նահանգի 159 վարչական միավորներից մեկը,
Սեմինոլ շրջան (Ֆլորիդա) - ԱՄՆ Ֆլորիդա նահանգի 67 վարչական միավորներից մեկը։
Մասուտացու Օյամա

Մասուտացու Օյամա (大山 倍達 (ճապ.՝ Ōyama Masutatsu), հունիսի 4, 1923(1923-06-04), Կիմջե, Հյուսիսային Ջոլա, Կորեան Ճապոնիայի տիրապետության տակ - ապրիլի 26, 1994(1994-04-26), Tsukiji, Թյուո, Տոկիո), քյոքուշինքայ կարատեի հիմնադիր վարպետն է։
Ոճի, որ համարվում է առաջին ու ամենաէֆեկտիվ լրիվ կոնտակտային կարատեն։ Ծնվել է Չօյ Յէօնգ Էույում (Հանգուլ։ 최영의 Հանջա։ 崔永宜)։ Որպես ձայնիչի քանկոկուջին (ճապոներեն՝ 在日韓国)՝ կորեացի Ճապոնիայում, կյանքի մեծ մասն անց է կացրել Ճապոնիայում ու 1964 թվականին քաղաքացիություն է ստացել։ Ճապոնիայի Վասեդա համալսարանի շրջանավարտ է։


== Կենսագրություն ==


=== Վաղ կյանքը ===
Ծնվել է Հարավային Կորեայում, Ճապոնական օկուպացիայի ժամանակաշրջանում։
Վիլյանդի

Վիլյանդի (էստ․՝ Viljandi), քաղաք Էստոնիայի Վիլյանդիմաա նահանգի Վիլյանդի շրջանում։
2012 թվականի տվյալներով քաղաքում բնակվում էր 17868 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ունայնություն ունայնությանց

«Ունայնություն ունայնությանց» (ռուս.՝ Суета сует), խորհրդային գեղարվեստական լիամետրաժ գունավոր ֆիլմ, որ նկարահանվել է ռեժիսոր Ալլա Սուրիկովայի կողմից Մոսֆիլմ կինոստուդիայում 1979 թվականին։


== Սյուժե ==
Բորիս Իվանովիչը, որ արդեն տարիքն առած մարդ է, երկար տարիների ընտանեկան կյանքից հետո տարվել է այլ կնոջով և հեռացել ընտանիքից։ Նրա նախկին կինը՝ Մարինա Պետրովնան, ՔԿԱԳ-ի վարիչ է, ծանր է տանում բաժանումը։ Խնդիրներից ուշադրությունը շեղելու համար նա որոշում է նավով գնալ ճամփորդության դեպի Կիժի, բայց ուշանում է նավից։ Նրա դուստրը՝ Նատաշան, մտածելով, որ մայրը Կիժիում է, որոշում է գնալ Նովգորոդ՝ իր փեսացուի մոտ։ Տանը չգտնելով դստերը՝ մայրը գնում է նրան որոնելու Նովգորոդում, և նրան ետևում է նախկին ամուսինը։ Այնուհետև հանգամանքները դասավորվում են այնպես, որ Բորյան հասկանում է, թե ինչ է կորցնում՝ հեռանալով իր սիրելի կնոջից։


== Գլխավոր դերերում ==
Գալինա Պոլսկիխ - Մարինա Պետրովնա
Ֆրունզիկ Մկրտչյան - Բորիս Իվանովիչ (տիտրերում նշված է որպես Ֆրունզե Մկրտչյան)


== Դերերում ==
Լեոնիդ Կուրավլյով - Վոլոդյա
Աննա Վարպախովսկայա - Լիզա
Սվետլանա Պետրոսյանց - Նատաշա
Սերգեյ Իվանով - Վասյա
Լեոնիդ Խարիտոնով - Յակով Անդրեևիչ
Լյուդմիլա Իվանովա - Սերաֆիմա Իլյինիչնա
Յանա Պոպլավսկայա - Լիդկա, Վասյայի քույրը
Նատալյա Կրաչկովսկայա - Վարվառա
Բորիսլավ Բրոնդուկով - Սերգիենկո


== Նկարահանող խումբ ==
Սցենարի հեղինակ՝ Էմիլ Բրագինսկի
Բեմադրող ռեժիսոր՝ Ալլա Սուրիկովա
Բեմադրող օպերատոր՝ Վսևոլոդ Սիմակով
Բեմադրող նկարիչ՝ Վալերի Ֆիլիպով
Կոմպոզիտոր՝ Բոգդան Տրոցյուկ


== Ծանոթագրություններ ==


== Արտաքին հղումներ ==
«Суета сует», цитаты и кадры из фильма. Archived 2019-04-27 at the Wayback Machine.
Фёдоров, Александр. Не терпит суеты… (1979 г.)
Суета сует (1979). Archived 2019-04-27 at the Wayback Machine.
Заслуженная артистка России Анна Варпаховская: «Наш курс в „Щуке“ был звёздным…»
Երկբուրգ

Երկբուրգ, եռաչափ բազմանիստ, որը կազմված է երկու բուրգերից, որոնցից մեկը մյուսի հայլելային արտացոլումն է։


== Ընդհանուր բնութագիր ==
Երկբուրգը բազմանիստ է, որը կազմված է երկու բուրգերից, որոնցից մեկը մյուսի հայլելային արտացոլումն է։ Բուրգերի միավորումից առաջանում է ընդհանուր պատկեր, որը նման է բազմանկյան։ Պարզ երկբուրգը կազմվում է երկու տետրաեդրների միավորումից։ Քառանկյուն բուրգերից կազմված երկբուրգը հայտնի է օկտաեդր անունով։ Բուրգերի նիստերի քանակի ավելացումով ստացվում է շրջան կամ էլիպս և կազմվում է երկու կոն։
Օրինակ հեքսաեդր երկբուրգը կազմված է երկու վեցանկյուն բուրգերից, որի կանոնավոր վեցանկյուն հիմքը ընդհանուր է երկուսի համար։


=== Երկբուրգ կազմող տարրեր ===
Գաթաթներ
Կողեր՝ գծեր, որոնք միացնում են գագաթները
Նիստեր՝ հարթ մակերեսներ, որոնք սահմանափակված են կողերով, եռանկյան կամ սեղանի ձևով։
		
		


== Բարդ երկրաչափական երկբուրգեր ==
Բյուրեղագիտության մեջ տերմինը օգտագործվում է բյուրեղների դասակարգման և բնութագրման համար, որոնք կազմված է երկու բուրգերից անկախ համաչափությունից, հայելային մասերից կամ մասերի միավորման ձևից։ Երկբուրգի տարրական ձևը օգտագործում են ավելի բարդ ձև ունեցող բյուրեղները փնութագրելու համար, օրինակ՝ բյուրեղների (ալմաստ) երեսարկման ժամանակ։ Օրինակ՝ օկտաեդրի ձևը, կազմված երկու հատած բուրգերով կամ կարդիոիդ (ալմաստի հակառակ ձև), որի մեկ կողմը բուրգ է, իսկ մյուսը հատած բուրգ։
Երկու տետրաեդրների միավորումը կարող է տալ նաև ավելի բարդ ձև՝ աստղաձև երկբուրգ։ Բյուրեղների և ալմաստնեի իրական ձևերը տարբերվում են բարձր իդեալական ձևերից, որոնք ուսումնասիրում են երկրաչափությունը ու մաթեմատիկան։
Օկտաեդրի ձևով բյուրեղավորվում են՝ 

Ալմաստները
Նատրիումի քլորիդը
Պրովքսիտը
Օլիվինը
Ֆլուորիտը
Շպինել


== Արտաքին հղումներ ==
http://www.cnshb.ru/AKDiL/0042/base/RD/000485.shtm
http://www2.polito.it/didattica/polymath/htmlS/argoment/Matematicae/Giugno_06/TetraUnit/ Archived 2009-02-07 at the Wayback Machine.


== Ծանոթագրություններ ==
Բարակ (գետակ)

Բարակ, Ինջա, գետակ Արցախում։ Հոսում է Գյուլիստանի հարավային կողմով և թափվումէ Սև գետակի մեջ։ Ադրբեջանցիները կոչում են Ինջա։


== Ծանոթագրություններ ==
Ցերնովսկի

Ցերնովսկի (բուլղար․՝ Церковски), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 10 կմ դեպի հարավ-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 182 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Մարտեր «Անտոնով» օդանավակայանի համար

Մարտեր «Անտոնով» օդանավակայանի համար (ուկրաիներեն՝ Бої за аеропорт «Антонов»), մարտական գործողություններ «Անտոնով» օդանավակայանի տարածքում (Հոստոմել)  Ուկրաինա Ռուսաստանի ներխուժման ընթացքում։ Օդանավակայանը հայտնվել է Կիևի վրա ռուսական զորքերի հիմնական հարձակման գծում և ունի չափերով եզակի թռիչքուղի, որը պիտանի է ամենածանր ինքնաթիռների ընդունման համար։ Նա կարծիք է հայտնել, որ մարտական գործողությունների առաջին օրը ռուսական հրամանատարությունը ծրագրում էր օդակայանը գրավել ուղղաթիռային դեսանտի օգնությամբ և հետո սկսել զորքերի և հանդերձանքի հետ տրանսպորտային ինքնաթիռների ընդունումը։


== Մարտական գործողություններ ==


=== Փետրվարի 24 ===
Տեղի ժամանակով մոտ 16:00-ին ՌԴ ԶՈՒ 11-րդ առանձին գվարդիական դեսանտա-գրոհային բրիգադի զինվորները հաջող վայրէջք են կատարել «Անտոնով» օդանավակայանում, ինչից առաջ հրթիռառմբային հարված է իրականացվել օդանավակայանի տարածքում։ Սկսվել են օդային կամրջի ձևավորման փորձերը։ Ուկրաինական կողմը պնդում էր, որ ի պատասխան դրան՝ Ուկրաինայի Ազգային գվարդիայի օպերատիվ նշանակության 4-րդ բրիգադը ժամը 22:00-ի սահմաններում շրջափակել է օդանավակայանը և ծանր տեխնիկայի ու հրետանու աջակցությամբ վերադարձրել օդանավակայանի վերահսկողությունը և ոչնչացրել ռուսական դեսանը։ Միևնույն ժամանակ ռուսական աղբյուրները պնդում էին, որ ՌԴ ՌՕՈՒ-ն պահպանել է վերահսկողությունը օդանավակայանի նկատմամբ և ոչ մի ազատագրում չի եղել, իսկ ամբողջ ռազմական գործողությունն Ուկրաինայում անցնում է առանց կորուստների ՌԴ ԶՈՒ կողմից։

Մարտերի արդյունքում ոչնչացվել է աշխարհում ամենամեծ ԱՆ-225 «Մրիա» ինքնաթիռի առաջին և միակ թռչող օրինակը։ Ինքնաթիռը գտնվում էր վերանորոգման մեջ, չի կարողացել լքել օդանավակայանը ապամոնտաժված շարժիչի պատճառով և այրվել է անգարում՝ ռմբակոծության և ուղղաթիռային գնդակոծության հետևանքով։


=== Փետրվարի 25 ===
Փետրվարի 25-ին օդանավակայանի թռիչքուղին օգտագործման համար ոչ պիտանի դարձնելու փորձի ժամանակ դրա վրա պայթեցվել է ԱՆ-225 ինքնաթիռի երկրորդ կիսակառույց օրինակը, որն ավելի քան 20 տարի պահվում էր անգարում։ ՌԴ պաշտպանության նախարարության պնդմամբ՝ ռուս դեսանտայինները 200 մարտիկների քանակով ավելի քան մեկ օր իրենց դիրքերն են պահել Հոստոմելում։ ՌԴ օդուժի հիմնական ուժերը Գոմելի տակից են մոտեցել՝ կատարելով երթ-նետում։ Ստորաբաժանումները միավորվել և արգելափակել են Կիևը արևմուտքից։


=== Փետրվարի 26 ===
Ուկրաինայի պաշտպանության նախարարությունը հայտնել է, որ Ուկրաինայի ՌՕՈՒ-ի Սու-27-ը Կիևի մարզի օդային տարածքի մասնակի վերահսկողության վերականգնումից հետո կարողացել է խոցել «Անտոնով» օդանավակայան ուղևորվող Իլ-76-ը ինքաթիռը՝ դեսանտայիններով։ Ռուսաստանի պաշտպանության նախարարությունը ոչ մի կերպ չի մեկնաբանել այդ հայտարարությունը։
Ուկրաինական աղբյուրների փոխանցմամբ՝ փետրվարի 26-ին մասնակիորեն ոչնչացվել և մասամբ գերեվարվել է «Կադիրովցիների» խումբը, որոնք թաքնվել են Հոստոմելի քաղաքացիական ենթակառուցվածքներում։ Հաղորդվում է Ռամզան Քադիրովին մոտ կանգնած գեներալ Մագոմեդ Թութաևի մահվան մասին, որը ՌԴ Ազգային գվարդիայի 141-րդ հատուկ մոտոհրաձգային գնդի հրամանատարն է։ Ռուսական ԶԼՄ-ները հրապարակել են երկու սպանված և վեց վիրավոր չեչենների մասին տվյալներ։


== Ծանոթագրություններ ==
Ելենեգուրյան մարզ

Ելենեգուրյան մարզ (լեհ.՝ województwo jeleniogórskie), մարզ Լեհաստանում, որը գոյություն է ունեցել 1975-1998 թվականներին։ Եղել է Լեհաստանի 49 վարչական միավորներից մեկը, որը լուծարվել է Լեհաստանի 1998 թվականի վարչական բարեփոխումների արդյունքում։ Տարածքը կազմել է 4379 կմ²։ Մարզի վարչական կենտրոնը եղել է քաղաք Ելենյա Գուրա քաղաքը։ Վարչական բարեփոխումներից հետո մարզը դադարեցրել է իր գոյությունը, և նրա տարածքը ամբողջությամբ հանձնվել է նորաստեղծ Ստորին Սիլեզյան մարզին։


== Քաղաքներ ==
Մարզի խոշոր քաղաքները՝

 Ելենյա Գուրա
 Բոլեսլավեց
 Զգոժելեց
 Լյուբան
 Կամիեննա Գուրա
 Բոգատինյա
 Կովարը


== Գրականություն ==
Historyczny atlas Polski.: Wydawnictwo Demart, 2011. — С. 122—123. — ISBN 978-83-7427-323-7.


== Ծանոթագրություններ ==
Սոլթ Լեյք շրջան (Յուտա)

Սոլտ Լեյք շրջան (անգլ.՝ Salt Lake County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 1.909 կմ² է. բնակչությունը՝ 1.029.665 մարդ (2010 թ. տվյալներով)։ Շրջկենտրոնն է Սոլթ Լեյք Սիթի բնակավայրը։ Կազմավորվել է 1849 թ.։
(2753) Դունկան

(2753) Դունկան (անգլ.՝ Duncan), աստերոիդ աստերոիդների հիմնական գոտում։ Հայտնաբերվել է 1966 թվականի փետրվարի 18-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,789114 ա. մ., առավելագույնը մոտենում է 2,6895 ա. մ. հեռավորության վրա և հեռանում 2,8887 ա. մ.։ Արեգակի շուրջ մեկ ամբողջական պտույտ է կատարում 1701,37 երկրային օրվա ընթացքում, իր ուղեծրով շարժվելով միջինում 0,211595 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2753) Դունկան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեորգի Մարտիրոսով

Գեորգի Գենարիի Մարտիրոսով (ապրիլի 4, 1932(1932-04-04), Բաքու, ԱԽՖՍՀ, ԽՍՀՄ), նավային մեքենաշինության բնագավառի հայ գիտնական։ Տեխնիկական գիտությունների դոկտոր (1966), պրոֆեսոր (1996): ՌԴ վաստակավոր մեքենաշինարար (1992):


== Կենսագրություն ==
Գեորգի Մարտիրոսովը ծնվել է 1932 թվականի ապրիլի 4-ին, Բաքու քաղաքում։ 1955 թվականին ավարտել է Լենինգրադի նավաշինության ինստիտուտը։ 1955 թվականից աշխատում է Մոսկվայի «Վինտ ԳԱՄ» ձեռնարկությունում, 1990 թվականից՝ գլխավոր տնօրեն։ 1991 թվականից, միաժամանակ՝ Մոսկվայի ավտոմոբիլային-ճանապարաշինական ինստիտուտի երկկենցաղ-մեքենաների ամբիոնի մասնաճյուղի վարիչ, 1992 թվականից՝ ՌԴ վաստակավոր մեքենաշինարար։
Աշխատանքները վերաբերում են նավերի կառավարման տեխնիկական խնդիրներին և էկոլոգիապես անվտանգ նավային էներգետիկ սարքավորումների ստեղծման հարցերին։


== Պարգևներ ==
Ժնևի և Բրյուսելի գյուտարարության և հայտնագործության միջազգային սալոնների (14 ոսկե և արծաթե) մեդալներ
Բելգիայի Պետական շքանշան (2001)
Մալթայի ասպետի շքանշան (2000)
ՌԴ Պետական մրցանակ (1998)
ԽՍՀՄ Նախարարների խորհրդի մրցանակ (1974)


== Ծանոթագրություններ ==
Դեքթե

Դեքթե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մոնսեգյուր (համայնք)

Մոնսեգյուր (ֆր.՝ Montségur), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Ֆուա շրջանի Լավլանե կանտոնի կազմի մեջ։ 
Համայնքի INSEE կոդ՝ 09211։


== Բնակչություն ==
Համայնքի բնակչությունը 2008 թվականին կազմում էր 108 մարդ։


== Տնտեսություն ==
2007 թվականի տվյալներով 66 աշխատունակ տարիքի մարդկանցից (15-64 տարեկան) 42-ը տնտեսապես ակտիվ էին, 24-ը անգործունակ (ակտիվության ցուցանիշը 63,6 %, 1999 թվականին եղել է՝ 70,3 %)։ 42 աշխատունակ բնակիչներից 39-ը աշխատում էին (24 տղամարդ և 15 կին), անաշխատանք էին 3 տղամարդ։ 24 անգործունակ մարդկանցից 2-ը աշակերտներ կամ ուսանողներ են, 12-ը թոշակառու, 10-ը անաշխատունակ էին այլ պատճառներով։


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնսեգյուր» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-18 
«Մոնսեգյուր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Սերդիկ

Սերդիկ (ռուս.՝ Сердик), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Լորբան գետի ձախ ափին՝ 105 կմ հեռավորության վրա։ Գետի երկարությունը 23 կմ։
Գետի ակունքը գտնվում է Ուրալի լեռներում Կոմի Հանրապետության սահմանի մոտականյքում, Մուրաշի գյուղից 30 կմ հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100039788
Հիդրոլոգիական ուսումնասիրությունների կոդը - 111103978
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոլոնոե

Պոլոնոե (ուկրաիներեն՝ Полонне), քաղաք Ուկրաինայի Խմելնիցկիի մարզի Պոլոննոեի շրջանում, շրջկենտրոն։
2011 թվականի տվյալներով Պոլոնոե քաղաքում բնակվում էր 21 999 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջովաննի Բատիստա Մարտինի

Անվան այլ կիրառումների համար տե՛ս՝ Մարտինի (այլ կիրառումներ)Մարտինի Ջովաննի Բատիստա Ջամբատիստա (իտալերեն՝ Giovanni Battista Martini, ապրիլի 24, 1706(1706-04-24)[…] կամ ապրիլի 25, 1706(1706-04-25), Բոլոնիա, Պապական մարզ - օգոստոսի 3, 1784(1784-08-03)[…], Բոլոնիա, Պապական մարզ), երաժշտության իտալացի տեսաբան և պատմաբան, կոմպոզիտոր, կապելմայստեր, մանկավարժ, երգիչ, ջութակահար, կլավեսինահար։


== Կենսագրություն ==

Եղել է ֆրանցիսկյան հոգևորական (հայտնի է նաև պադրե Մարտինի մականունով)։ Բոլոնյայի ֆիլհարմոնիական ակադեմիայի անդամ և փաստացի ղեկավարը։ Գլխավոր տեսական աշխատությունն է «Կոնտրապունկտի հիմնական գործնական ակնարկ կամ Օրինակ» (1774-1775)։ Առաջին «Երաժշտության պատմության» (1757-1781) հեղինակն է։ Գրել է օրատորիաներ, ստեղծագործություններ երգեհոնի, կլավեսինի համար են։ Մարտինիի անունով են կոչվում Բոլոնյայի կոնսերվատորիան և քաղաքային գրադարանը։ Մարտինիի մոտ սովորել են Ք․ Բախը, Վ․ Ա․ Մոցարտը և ուրիշներ։


== Ծանոթագրություններ ==
Ելակ (լեռնագագաթ)

Անվան այլ կիրառումների համար տե՛ս՝ Ելակ (այլ կիրառումներ)Ելակ, Էլյակ, լեռնագագաթ Հայաստանի Տավուշի մարզում, Ոսկեպարի լեռներում, Ջուջևան գյուղից 1,5 կմ հյուսիս-արևելք։ Բարձրություն 1361 մ։


== Ծանոթագրություններ ==
(6186) Զենոն

(6186) Զենոն (անգլ.՝ Zenon), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 11-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,378995 ա. մ., առավելագույնը մոտենում է 1,941 ա. մ. հեռավորության վրա և հեռանում 2,817 ա. մ.։ Արեգակի շուրջ մեկ ամբողջական պտույտ է կատարում 1340,26 երկրային օրվա ընթացքում, իր ուղեծրով շարժվելով միջինում 0,268605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6186) Զենոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարել Ստրյոյկեն

Կարել Ստրյոյկեն (հոլ.՝ Carel Struycken, հուլիսի 30, 1948(1948-07-30), Հաագա, Նիդերլանդներ), հոլանդացի խարակտերային դերասան։


== Կենսագրություն ==
Կարել Ստրոյկենը ծնվել է 1948 թվականի հուլիսի 30-ին Նիդերլանդների Հաագա քաղաքում։ 4 տարեկան հասակում Կարելը ընտանիքի հետ միասին տեղափոխվել է Կարիբյան ծովի Կյուրասաո կղզի։ 16 տարեկան հասակում վերադառնում է Նիդերլանդներ, որտեղ ավարտում է միջնակարգ դպրոց։ Հետագայում սովորել և ավարտել է Ամստերդամի կինոարվեսի դպրոցը, իսկ Լոս Անջելեսում՝ Ամերիկյան կինոինստիտուտը։ Մի ժամանակ Կարելը զբաղվում էր ապահովագրային և ծրագրային ապահովման զարգացման վիրտուալ համակարգով։ Դեռ երեխա հասակում բժիշկները նրա մոտ լուրջ հիվանդություն են հայտնաբերում՝ գիգանտիզմ։ Նրա հասակը 2 մետր 13 սանտիմետր է․ նա իր ժամանակների ամենաբարձրահասակ դերասաններից մեկն է։ Կարելը բուսակեր է։ Ֆիլմերում կատարել է մեծ մասամբ համր դերեր։
1978 թվականին կատարել է իր դեբյուտը։ Նա հայտնի է իր դերերով «Սթար Թրեք։ Հաջորդ սերունդ», «Թուին Պիկս» սերիալներից և «Ադամսների ընտանիքը», «Ադամսների ընտանեկան արժեքները», «Ադամսների ընտանիքի վերամիավորումը». ֆիլմերից։


== Ֆիլմագրություն ==
1978 - Սերժանտ Պեպերի միայնակ սրտի ակումբի նվագախումբը
1980 - Գնա արևմուտք երիտասարդ մարդ
1980 - Մեռնել ծիծաղից
1984 - Զոհը
1985 - Իվոքներ։ Էնդորի պայքարը
1987 - Իստվիկյան վհուկներ
1988 - ԳԻշերային քիքֆայթրները
1990-91, 2017 - Թուին պիկս
1991 - Թուիլայթի ծառաները
1991 - Ադամսների ընտանիքը
1993 - Ուղևորություն դեպի երկրի կենտրոնը
1993 - Ադամսների ընտանեկան արժեքները
1994 - Օբլիվիոն
1995 - Դրսում
1995 - Հուլա լուսնի տակ
1996 - Օբլիվիոն 2։ Բեքլաշ
1997 - Սևազգեստ մարդիկ (ֆիլմ)
1998 - Ես վաղ արթնացա իմ մահվան օրը
1998 - Ադամսների ընտանիքի վերամիավորումը
1999 - Թշնամու գործողությունները
2000 - Թինեֆ
2001 - Վամպիրների որսորդների ակումբը
2002 - Գիտաֆանտաստիկա
2002 - Մահացու համբույր
2003 - Սթարֆայթերի պատերազմը
2005 - Ընկածները
2014 - Զորավարներ


== Հեռուստասերիալներ ==
1988 - Սենթ-Էլսվեր, սեզոն 6 սերիա «Fairytale Theater»
1990 –1991, 2017 - Թուին Պիկս,
1987 - 1992 - Սթար Թրեք։ Հաջորդ սերունդ
1994 - Բաբիլոն 5 սեզոն 2, սերիա «Soul Mates»
1996 - Սթար Թրեք։ Ուղևոր, սեզոն 2, սերիա «The Thaw»
2002 - Կախարդվածները, սեզոն 4, սերիա «Womb Raider»
2006 - Իմ անունն է Էրլ, սեզոն 2, էպիզոդ «Sticks & Stones»
2010 - Քոլդ քեյս, սեզոն 7, սերիա 14 «Metamorphisis»
2014 - Սև ցուցակ, սեզոն 2, սերիա 6 «The Mombasa Cartel (No. 114)»


== Ծանոթագրություններ ==


== Արտաքին հղումներ ==
Կարել Ստրյոյկեն կայք
Կարել Ստրյոյկեն Internet Movie Database կայքում
Բեկաայի մարզ

Բեկաայի մարզ (արաբ․՝ محافظة البقاع‎‎ մուհաֆազաթ ալ-Բիկա), մարզի կարգավիճակ ունեցող վարչատարածքային միավոր Լիբանանի Հանրապետության հյուսիսարևելյան հատվածում։


== Աշխարհագրություն ==
Բեկաայի մարզն ընդգրկում 4.429 կմ² տարածք։ Տնտեսության հիմնական մասն գյուղատնտեսությոն է։ Մարզի հյուսիսից-հարավ հոսում է Լիտանի և Ասի գետերն։ Այն ներառում Բեկաայի հովիտն։
Սահմանակից է հյուսիսում՝ Հոմսի մարզ, արևելքում՝ Ռիֆ Դիմաշկի մարզ, հարավում՝ Նաբաթիեի մարզ, արևմուտքում՝ Լեռնային Լիբանանի մարզ, հյուսիս-արևմուտքում՝ Հյուսիսային մարզ։


== Կլիմա և Զբոսաշրջություն ==
Ջերմաստիճանը տատանվում է -10 °C մինչև 35 °C ամբողջ տարվա ընթացքում։ Զահլե, Բաալբեկ, Մաչղարա, Նիհա, Անջար, Քաբ ալ-Իաս, Քաֆր Զաբադ, Կարաոն Դամ, Չտաուրա և Ֆուրզուլ այս բնակավայրեն են զբոսաշրջության հիմնականուղղություններ։ Բեկաայի մարզն զբոսաշրջիկներին գրավում է նաև, հինավուրց երթուղին Սիրիայի-Լիբանանի միջև։ Մարզն հայտնի է նաև իր գինու արդյունաբերությամբ, ամառային փառատոններով և տեղական խոհանոցով։


== Ժողվրդավարություն ==
Ըստ 2008 թվականի պաշտոնական մարդահամարի տվյալներով մարզի բնակչությունն կազմում է 489 900 մարդ։ Բնակչության 42% Շիա իսլամադավաներ են, 30% Քրիստոնեաներ են, 25% Սուննի իսլամադավաներ են իսկ մնացած 3% Դրուզներ են։


== Վարչական բաժանում ==
Արև. Բեկաայի շրջան (արաբ․՝ قضاء البقاع الغربي‎‎), կենտրոն՝ Ջուբբ Ջանին, բնակչություն՝ 104 000 մարդ, 29 համայնք
Բաալբեկի շրջան (արաբ․՝ قضاء بعلبك‎‎), կենտրոն՝ Բաալբեկ, բնակչություն՝ 333 000 մարդ, 58 համայնք
Զահլեի շրջան (արաբ․՝ قضاء زحلة‎‎), կենտրոն՝ Զահլե, բնակչություն՝ 178 000 մարդ, 29 համայնք
Հերմելի շրջան (արաբ․՝ قضاء الهرمل‎‎), կենտրոն՝ Հերմել, բնակչություն՝ 48 000 մարդ, 5 համայնք
Ռաշայայի շրջան (արաբ․՝ قضاء راشيا‎‎), կենտրոն՝ Ռաշայա, բնակչություն՝ 26 000 մարդ, 26 համայնք


== Պատկերասրահ ==

		
		
		


== Ծանոթագրություններ ==
Պիլևկա (գյուղ, Ախտիրկայի շրջան)

Պիլևկա (ուկրաիներեն՝ Пилівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պիլևկա գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6805) Աբստրակտա

(6805) Աբստրակտա (անգլ.՝ Abstracta), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,189819 ա. մ., առավելագույնը մոտենում է 2,6857 ա. մ. հեռավորության վրա և հեռանում 3,6939 ա. մ.։ Արեգակի շուրջ մեկ ամբողջական պտույտ է կատարում 2080,88 երկրային օրվա ընթացքում, իր ուղեծրով շարժվելով միջինում 0,173004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6805) Աբստրակտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրիել դե Դուերո

Կուրիել դե Դուերո (իսպ.՝ Curiel de Duero), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 18,75 կմ2։ Բնակչությունը՝ 135 մարդ (2010 թվականի տվյալներով)։ Պրովինցիայի վարչական կենտրոնից գտնվում է 61 կմ հեռավորության վրա։


== Պատկերասրահ ==
Ծովից ծով (այլ կիրառումներ)

Ծովից ծով կարող է վերաբերվել.

Ծովից ծով, հայկական ազգայնական կարգախոս և գաղափար։
Ծովից ծով, լեհական ազգայնական կարգախոս և գաղափար։
Մարիսա Ալլասիո

Մարիսա Ալլասիո (իտալերեն՝ Maria Luisa Lucia Allasio, հուլիսի 14, 1936(1936-07-14), Թուրին, Իտալիա), իտալացի դերասանուհի։


== Կենսագրություն ==


=== Դերասանական կարիերա ===
1952-1956 թվականներին Ալլասիոն նկարահանվել է 8 ֆիլմերում, բայց մեծ համբավ ստացավ Դինո Ռիզիի «Աղքատ, բայց գեղեցիկ» և դրա շարունակությունը՝  «Գեղեցիկ, բայց աղքատ» ֆիլմերում ստացած դերերի շնորհիվ։
Վերջին անգամ հայտնվել է էկրաններին 1958 թվականին, Դինո Ռիսի «Venezia, la luna e tu» կատակերգությունում։ Ընդհանուր առմամբ նկարահանվել է 18 ֆիլմերում։


=== Ամուսնություն ===
Թողնելով կինոթատրոնը, ամուսնանում է  արքայադուստր Իոլանդ Սավոյսկոյի որդու՝ Պիեր Ֆրանչեսկո Կալվի հետ։ Նորապսակները եղել են Պիեմոնտում գտնվող 
Պոմարո Մոնֆերրատո ամրոցում։ Զույգն ունեցել է 2 երեխա՝ տղա և աղջիկ։ Տղան՝ Կառլո Ջորջո Դիմիտրի Դրագո Մարիա Լաետիտյա կոմս Կոնտի Կալվի դի Բերգոլո
(ծնվել է 1959 թվականին), դուստրը՝ Աիդա Ֆեդերիկա Անգելիկա Մարիա կոմսուհի Կոնտի Կալվի դի Բերգոլո (ծնվել է 1962 թվականին)։
1970-ական թվականներին զույգը մեկնում է Հռոմ և այցելում Վիլլա Ադ այգին, նախկին Սավոսկյան աթոռանիստը։ Այդտեղ էլ նրանք ապրեցին մինչև 2000 թվականի հունվարի 31, որից հետո դատական խնդիրների պատճառով նրանք վտարվեցին։


== Ֆիլմագրություն ==
Perdonami!, Մարիո Կոստա (1952 թ.)
Gli eroi della domenica, Մարիո Կամերինի (1953 թ.)
Ballata tragica,Լուիդժի Կապուանո Луиджи Капуано (1954 թ.)
Cuore di mamma, Լուիդժի Կապուանո (1954 թ.)
Le diciottenni,Մարիո Մատտոլի (1955 թ.)
Ragazze d’oggi, Լուիդժի Դզամպա (1955 թ.)
Война и мир (War and Peace), Կինգ Վիդոր (1956 թ.)
Maruzzella, Լուիդժի Կապուանո (1956 թ.)
Աղքատ, բայց գեղեցիկ, Դինո Ռիզի (1956 թ.)
Գեղեցիկ են, բայց աղքատ են, Дино Ризи (1957 թ.)
Camping, Ֆրանկո Դեֆֆիրելի (1957 թ.)
Le schiave di Cartagine,Գվիդո Բրինոնե (1957 թ.)
Marisa la civetta, Մարիո Բորնին (1957 թ.)
Susanna tutta panna, Ստենո (1957 թ.)
Հռոմի յոթ բլուրները, Ռոյ Ռոուլեդ (1958 թ.)
Carmela è una bambola, Ջանի Պուչինի (1958 թ.)
Nudi come Dio li creò (Nackt, wie Gott sie schuf), Hans Schott-Schöbinger (1958 թ.)
Venezia, la luna e tu, Դինո Ռիզի (1958 թ.)


== Հնչյունավորում ==
Մարիսա Ալլասիոն հաճախակի էր հնչյունավորում այլ դերասանուհիների.

Մարիա Պիա դի Մեո՝ Ballata tragica, Ragazze d’oggi, Poveri ma belli, Գեղեցիկ են, բայց ազքատ են, Marisa la civetta, Venezia, la luna e tu
Լիսելլա Վիսկոնտի՝ Maruzzella, Le schiave di Cartagine, Carmela è una bambola, Camping
Միրանդա Բոնանսե՝ Le diciottenni
Ֆիորելլա Բեթթի՝ Հռոմի յոթ բլուրները
Ադրիանա Աստի՝ Susanna tutta panna


== Գրականություն ==
Le attrici, Gremese editore Roma 1999.
Cataloghi Bolaffi del cinema italiano 1945/1955 — 1956/1965


== Ծանոթագրություններ ==


== Աղբյուրներ ==
Մարիսա Ալլասիո (անգլ.) Internet Movie Database կայքում
Լուչանո Տեսսարի

Լուչանո Տեսսարի (իտալերեն՝ Luciano Tessari, 1928 թ. սեպտեմբերի 29, Սան Մարտինո Բոն Ալբերգո, Իտալիա), իտալացի նախկին ֆուտբոլիստ և մարզիչ, ով հանդես է եկել իտալական մի շարք ակումբներում։ Իր մարզչական կարիերայի ընթացքում մարզել է մայրաքաղաքային Ռոման, ինչպես նաև Միլանում աշխատել է որպես երիտասարդական կազմի և դարպասապահների մարզիչ։


== Ծանոթագրություններ ==
Մալոշուկշանովո

Մալոշուկշանովո (ռուս.՝ Малошукшаново, բաշկիրերեն՝ Бәләкәй Шуҡшан), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպասկի շրջան (Ռյազանի մարզ)

Անվան այլ կիրառումների համար տե՛ս՝ Սպասկի շրջան (այլ կիրառումներ)Սպասկի շրջան (ռուս.՝ Спасский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Սպասկ-Ռյազանսկի։


== Աշխարհագրություն ==
Շրջանի տարածքի մակերեսը կազմում է 2684 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30387 մարդ։ Բնակչության խտությունը կազմում էր 11,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ծնկոսկրի կոտրվածք

Ծնկոսկրի կոտրվածք, ախտանիշներն են ցավը, այտուցը և արյունազեղումը ծնկան շրջանում։ Տուժածը չի կարողանում քայլել։ Բարդություններից են ոլոքի, ազդրոսկրի և ծնկան կապանների վնասվածքները։
Կոտրվածքն առաջանում է ուժեղ հարվածից ծնկան առաջային հատվածին կամ ծնկան վրա ընկնելու հետևանքով։ Երբեմն ծնկոսկրի կոտրվածք կարող է առաջանալ ազդրի մկանների կտրուկ կծկումից։ Ախտորոշումը հաստատվում  է ռենտգեն հետազոտությամբ։ Երեխաների մոտ անհրաժեշտության դեպքում կատարում են ՄՌՇ հետազոտություն։
Բուժումը իրականացվում է կամ վիրահատական կամ առանց վիրահատական եղանակների, կախված կոտրվածքի տեսակից։ Առանց տեղաշարժի կոտրվածքները  հիմնականում բուժվում են գիպսակապով։ Երբեմն տեղաշարժով կոտրվածքները հնարավոր է բուժել գիպսակապով, եթե տուժածը կարողանում է ինքնուրույն շարժել ոտքը։ Վերջույթը երեք շաբաթով անշարժացվում է ուղիղ դիրքում։ Կոտրվածքի այլ տեսակներ հիմնականում  պահանջում են վիրահատական բուժում։
Ծնկոսկրի կոտրվածքը ամբողջ կոտրվածքների ընդամենը 1%-ն է կազմում։ Ավելի հաճախ հանդիպում է տղամարդկանց մոտ։ Հիմնականում տուժում են միջին տարիքի անձիք։ Բուժման ելքը բարեհաջող է։


== Ախտորոշում ==

Ախտորոշումը հիմնվում է ախտանիշների և ռենտգեն հետազոտության վրա։ Երեխաների դեպքում հնարավոր է նաև ՄՌՇ հետազոտություն։


== Բուժում ==
Կախված կոտրվածքի տեսակից բուժումը իրականացվում է վիրահատական կամ ոչ վիրահատական եղանակներով։


=== Պահպանողական բուժում ===
Առանց տեղաշարժի կոտրվածքների դեպքում հիմնականում դրվում է գիպսակապ։  Երբեմն տեղաշարժով կոտրվածքները հնարավոր է բուժել գիպսակապով, եթե տուժածը կարողանում է ինքնուրույն շարժել ոտքը։ Վերջույթը երեք շաբաթով անշարժացվում է ուղիղ դիրքում։


=== Վիրահատական բուժում ===
Բեկորային կոտրվածքի ժամանակ կատարվում է ծնկոսկրի ամբողջական հեռացում։ Մասնակիի դեպքում հեռացվում է ծնկոսկրից մի հատված կապանների ու ջլերի հետ միասին կամ առանց դրանց։ Կատարվում է նաև ձգումային եղանակով բուժում, ոսկրաբեկորների միացման համար(երկբեկոր  կոտրվածքների դեպքում)։


== Ծանոթագրություններ ==
Կաուսի

Կաուսի (էստ․՝ Kausi), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իլմովկա (Պեկշայի վտակ)

Անվան այլ կիրառումների համար տե՛ս՝ Իլմովկա (այլ կիրառումներ)Իլմովկա (ռուս.՝ Ильмовка), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Պեկշի գետի ձախ ափին՝ 70 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000031825
Հիդրոլոգիական ուսումնասիրությունների կոդը - 110003182
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անղու

Անղու, գետ Եփրատի ավազանում։ Վերին հոսանքը կոչվում էր Գորտուկ, Գորդիկ, Գորդուկ։


== Ծանոթագրություններ ==
Մարսա Ալամ

Մարսա Ալամ (արաբ․՝ مرسى علم‎‎ Marsā ʿAlam), քաղաք Եգիպտոսի հարավարևելյան մասում, Կարմիր ծովի արևելյան ափին։ Միջազգային օդանավակայանի՝ 2003 թվականի ապրիլին տեղի ունեցած բացումից հետո քաղաքի բնակչությունն ու այցելող զբոսաշրջիկների թիվը կտրուկ կերպով աճել է։  
Ափամերձ ջրի մաքրության և ավազուտ լողափերի շնորհիվ Մարսա Ալամը համբավվել է իբրև եգիպտական Մալդիվներ։ Զբոսաշրջիկներին գրավում են նաև լողափերին հաճախակի հանդիպող կրիաները, ծովի ափամերձ ջրերում լողացող կոկորդիլոսաձկները, ութոտնուկները և էկզոտիկ այլ կենդանիներ։
Մարսա Ալամը հռչակվել է որպես քայթսերֆինգով զբաղվելու հիանալի վայր և սաֆարիի մեկնելու սկզբնակետ։
Քաղաքի շրջագծում ևս կան տեսարժան վայրեր, որոնցից հիշարժան են հատկապես զմրուխտի հանքերն ու Սեթի Առաջինի տաճարը։


== Կլիմա ==
Թեև Մարսա Ալամն ընկած է արևադարձային գոտուց մոտավորապես 135 կիլոմետր դեպի հյուսիս, նրան բնորոշ է անապատային շոգ կլիման (Köppen climate classification-ի դասակարգմամբ՝ BWh): 
Կարմիր ծովի ջրի ջերմաստիճանն այստեղ կլոր տարին տատանվում է 22-ից 29°C-ի միջակայքում։
Քաղաքում ամենաբարձր ջերմաստիճանն արձանագրվել է 2010 թվականի մայիս 10-ին՝ 45 °C (113 °F), ամենացածրը՝ 2008 թվականի հունվարի 3-ին՝  5 °C (41 °F):


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
On the Red Sea, as Hotels Go Up, Divers Head Down The New York Times on diving in Marsa Alam (April 8, 2007)
Red Sea Spinner Dolphins
The Dugong of Marsa Abu Dabbab
Marsa Alam Guide
Marsa Alam Dugon
Marsa Alam airport
Յոդ (բժշկական կիրառում)

Յոդ, դեղամիջոց է։ Յոդի անբավարարության դեպքում այն կարող է կիրառվել բերանացի կամ միջմկանային ներարկման եղանակով։ Որպես հականեխիչ՝ այն կիրառվում է թաց վերքերի կամ վիրահատական միջամտությունից առաջ մաշկի ախտահանման նպատակով։
Ընդհանուր կողմնակի ազդեցությունները ներառում են մաշկի գրգռումը և գունազրկումը։ Բերանացի ընդունման կամ ներարկման դեպքում կողմնակի ազդեցություններն են՝ ալերգիկ ռեակցիաները, խպիպը և վահանագեղձի դիսֆունկցիան։ Հղիության ընթացքում յոդի օգտագործումը խորհուրդ է տրվում իրականացնել այն տարածաշրջաններում, որտեղ դիտվում է յոդի անբավարարություն, այլ դեպքերում կիրառումը խորհուրդ չի տրվում։ Յոդը օրգանիզմի կարևորագույն միկրոէլեմենտներից է։
1811 թվականին Բերնար Կուրտուան կարողացավ յոդ անջատել ծովային ջրիմուռներից, իսկ 1820 թվականին Ժան Ֆրանսուա Կոիդետը յոդի օգտագործումը կապեց խպիպի չափերի հետ։ Ի սկզբանե այն օգտագործվում էր որպես հակաինֆեկցիոն և խպիպի բուժման միջոց։ Այն ներառված է Առողջապահության համաշխարհային կազմակերպության գլխավոր դեղերի ցանկում՝ որպես առողջապահական համակարգում անհրաժեշտ ամենաարդյունավետ և անվտանգ դեղամիջոց։ Կերակրի յոդով աղը, որը հայտնի է որպես յոդացված աղ, հասանելի է շուրջ 110 երկրներում։ Այն  տարածաշրջաններում, որտեղ սննդի մեջ յոդի պարունակությունը ցածր է, յոդի մեկանգամյա կիրառման դեղաչափը արժե 0․32 դոլար։


== Միացություններ ==
Յոդ պարունակող մի շարք միացություններ օգտագործվում նաև բժշկական տեսանկյունից։

Կալիումի յոդիդ (հավելում)
Լյուգոլի լուծույթ (հավելում և հականեխիչ)
Պովիդոն յոդ
Յոդհեքսոլ
Ամիդոտրիզադ (կոնտրաստային նյութ)
Մեգլումին յոտրոքսատ (կոնտրաստային նյութ)
Ռադիոակտիվ յոդ
Յոդի լուծույթ
Այսպես կոչված «նորածին յոդ»
Յոդպանոիկ թթու (կոնտրաստային նյութ)
Ամիոդարոն (կոնտրաստային նյութ կամ էլ 30 % կոնտրաստային նյութից)


== Ծանոթագրություններ ==
Դանիլովո (ավան, Ենակիևոյի քաղաքային խորհուրդ)

Անվան այլ կիրառումների համար տե՛ս՝ ԴանիլովոԴանիլովո (ուկրաիներեն՝ Данилове), ավան Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Դանիլովո ավանում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թալիշի լեռներ

Թալիշի լեռներ (ադրբ.՝ Talış dağları, թալ.՝ Толъшә бандон / tolışə bandon, պարսկերեն՝ کوههای تالش Kuh-ha:ye Ta:lesh), լեռներ Ադրբեջանի հարավ-արևելքում և Իրանում։ Երկարությունը շուրջ 100 կմ է, բարձրությունը՝ մինչև 2477 մ։


== Անվանում ==
Հայտնի են նաև Թալիշ անունով։ Անվանումն առաջացել է Կասպից ծովի հարավարևմտյան ափին բնակվող թալիշ ժողովրդի անունից։


== Ծանոթագրություններ ==
Գրակովո (այլ կիրառումներ)

Գրակովո, կարող է վերաբերել՝

Գրակովո - գյուղ, Ուկրաինայի Խարկովի մարզի Դվուրեչենսկի շրջանում
Գրակովո - գյուղ, Ուկրաինայի Խարկովի մարզի Չուգուևի շրջանում
Դվուրեչանսկոե

Դվուրեչանսկոե (ուկրաիներեն՝ Дворічанське), ավան Ուկրաինայի Խարկովի մարզի Դվուրեչենսկի շրջանում։ Հիմնադրվել է 1910 թվականին։
2001 թվականի տվյալներով Դվուրեչանսկոե ավանում բնակվում էր 351 մարդ։ Բնակավայրը զբաղեցնում է 0,365 կմ² տարածք։ Բնակչության խտությունը կազմում էր 961,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մեսրոպ Վարդանյան (մանկավարժ)

Անվան այլ կիրառումների համար տե՛ս՝ Մեսրոպ Վարդանյան (այլ կիրառումներ)Մեսրոպ Արմենակի Վարդանյան (1911, Վարդաբլուր, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ Հայրենական մեծ պատերազմի մասնակից։ «Ժողովրդական կրթության գերազանցիկ»։


== Կենսագրություն ==
Մեսրոպ Վարդանյանը ծնվել է 1911 թվականին Ստեփանավանի շրջանի Վարդաբլուր գյուղում։ 1932 թվականին ավարտել է Ստեփանավանի գյուղատնտեսական տեխնիկումը։ 1933-1935 թվականներին ծառայել է կարմիր բանակի շարքերում, զորացրվելուց հետո վերադարձել է հայրենի գյուղը, նշանակվել յոթնամյա դպրոցի հայոց լեզվի ուսուցիչ։ Այնուհետև նշանակվել է Ստեփանավան քաղաքի № 2 մանկատան տնօրեն։ 1941 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։
1942 թվականի օգոստոսից մինչև պատերազմի վերջը Վարդանյանը ծառայել է 89-րդ հայկական հրաձգային դիվիզիայում։ Նա մարտերով Կովկասյան լեռներից հասել է Բեռլին, ակտիվորեն մասնակցել թշնամու դեմ մղված կռիվներին։ Նրա մասին ջերմ տողեր են գրվել «Թամանցիները» և «Մարտական 89» գրքերում։ Վարդանյանը մասնակցել է Ղրիմի ազատագրմանը և ցուցաբերած խիզախության համար արժանացել է Կարմիր աստղի շքանշանի։ Լեհաստանի ազատագրման կռիվներում մարտական առաջադրանքները գերազանց կատարելու համար պարգևատրվել է Հայրենական պատերազմի երկրորդ աստիճանի շքանշանով, և մի քանի մեդալներով։ Լեհական Ռուսկի Բրուտ բնակավայրի մոտ վիրավորվել է, բայց չի հեռացել մարտի դաշտից։ Մարտերով անցել է Օդերը, մասնակցել Բեռլինի գրավմանը։ Ցուցաբերած քաջության համար պարգևատրվել է Հայրենական պատերազմի 1-ին և 2-րդ աստիճանի շքանշաններով։
Վարդանյանը հարուստ գործունեություն է ծավալել նաև հետպատերազմյան տարիներին։ Եղել է ուսուցիչ, ուսմասվար, քաղխմբակի պրոպագանդիստ Գուգարքի շրջանի Համզաչիման գյուղում։ Պարգևատրվել է ՀԽՍՀ Գերագույն նախագահության պատվոգրով, «Ժողովրդական կրթության գերազանցիկ» կրծքանշանով։ 1969 թվականի նոյեմբերի 27-ին կուսակցության Ստեփանավանի շրջկոմը կազմակերպել է Վարդանյանի մեծարման երեկո։


== Պարգևներ ==
Կարմիր աստղի շքանշան
Հայրենական պատերազմի 2-րդ աստիճանի շքանշան (կրկնակի)
Հայրենական պատերազմի 1-ին աստիճանի շքանշան
«Ժողովրդական կրթության գերազանցիկ» կրծքանշան


== Ծանոթագրություններ ==
Կոտլովեց

Կոտլովեց (ռուս.՝ Котловец), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի ձախ ափին՝ 246 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000049514
Հիդրոլոգիական ուսումնասիրությունների կոդը - 103004951
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.